गेट आउट

गेट आउट २०१७ की एक अमेरिकी हॉरर फिल्म है, जिसके निर्देशक जॉर्डन पीले हैं। डैनियल कालुया फिल्म में एक अश्वेत व्यक्ति, क्रिस की भूमिका में है, जिसके समक्ष अपनी प्रेमिका (एलीसन विलियम्स) के परिवार से मिलते समय एक परेशान करने वाला रहस्य उजागर हो जाता है। ब्राडली व्हिटफोर्ड, कालेब लैंड्री जोन्स, स्टीफन रूट, और कैथरीन केनेर फिल्म में सहायक भूमिकाओं में हैं।

२४ जनवरी २०१७ को सनडेंस फिल्म फेस्टिवल में फिल्म का प्रीमियर हुआ, और यूनिवर्सल पिक्चर्स द्वारा २४ फरवरी २०१७ को इसे संयुक्त राज्य के सिनेमाघरों में रिलीज़ किया गया। फिल्म को दुनिया भर में सकारात्मक समीक्षआएं प्राप्त हुई, विशेष रूप से फिल्म के मूल विषय, पीले की पटकथा और निर्देशन, और कालुया के अभिनय को खूब सराहा गया। नेशनल रिव्यू बोर्ड ऑफ़ अमेरिका, अमेरिकन फिल्म इंस्टीट्यूट और टाइम पत्रिका ने इस फिल्म को वर्ष २०१७ की शीर्ष १० फिल्मों में से एक चुना। यह फिल्म बॉक्स ऑफिस पर भी सफल रही; $४.५ मिलियन के बजट पर बनी इस फिल्म ने दुनिया भर में $२५५ मिलियन की कमाई करी।

गेट आउट ने कई पुरस्कार प्राप्त करे। ९०वें अकादमी पुरस्कारों में फिल्म ने चार नामांकन अर्जित किये: सर्वश्रेष्ठ फिल्म, सर्वश्रेष्ठ निर्देशक, सर्वश्रेष्ठ मूल पटकथा, और कालुया के लिए सर्वश्रेष्ठ अभिनेता। इसके अतिरिक्त इसे २३वें क्रिटिक्स चॉइस पुरस्कारों में पांच नामांकन, ७५वें गोल्डन ग्लोब पुरस्कारों में दो (सर्वश्रेष्ठ मोशन पिक्चर - म्यूजिकल या कॉमेडी और सर्वश्रेष्ठ अभिनेता - कालुया के लिए) और ७१वें ब्रिटिश अकादमी फिल्म पुरस्कारों में भी दो (सर्वश्रेष्ठ अभिनेता के लिए कालुया और सर्वश्रेष्ठ मूल पटकथा) नामांकन प्राप्त हुए।

पात्र 
 डैनियल कालुया - क्रिस वाशिंगटन
 एलीसन विलियम्स - रोस आर्मिटेज
 कैथरीन केनेर - मिस्सी आर्मिटेज
 ब्राडली व्हिटफोर्ड - डीन आर्मिटेज
 कालेब लैंड्री जोन्स - जेरेमी आर्मिटेज
 स्टीफन रूट - जिम हडसन
 लकयथ स्टैनफील्ड - आंद्रे हेवर्थ / लोगन किंग
 लिल रेल होवेरय - रोड विलियम्स
 एरिका एलेग्जेंडर - डिटेक्टिव लाटोया
 मार्कस हेंडर्सन - वॉटर / रोमन आर्मिटेज
 बेट्टी गेब्रियल - जॉर्जिना / मरियन्ने आर्मिटेज
 रिचर्ड हर्ड - रोमन आर्मिटेज

बाहरी कड़ियाँ

सन्दर्भ

विस्तृत पठन 

 

अंग्रेज़ी फ़िल्में
अमेरिकी फ़िल्में